ΓΡΑΠΤΗ ΕΡΩΤΗΣΗ E-2193/03

υποβολή: Glenys Kinnock (PSE) προς την Επιτροπή

(2 Ιουλίου 2003)

Θέμα: To μέλλον της βιομηχανίας χάλυβα στο ΗΒ

Γνωρίζει η Επιτροπή τους ισχυρισμούς της εταιρείας Corus Ltd του ΗΒ, σύμφωνα με τις οποίες ενώ η παραγωγική ικανότητα σε χάλυβα σε άλλα κράτη μέλη έχει μειωθεί τα τελευταία χρόνια, μεγάλο μέρος αυτής της ικανότητας δεν έχει χρησιμοποιηθεί και τα πραγματικά επίπεδα παραγωγής δεν έχουν σημαντικά αλλάξει· Επιπλέον, σύμφωνα με την Corus, σημαντικά ποσά που προέρχονται από κρατικές ενισχύσεις χρησιμοποιήθηκαν για να προωθήσουν αυτές τις αλλαγές στην παραγωγική ικανότητα και σε νέες επενδύσεις εκσυγχρονισμού στιςπόλοιπες εγκαταστάσεις. Δεν αποτελεί αυτό παραβίαση των κανονισμών που αφορούν τις κρατικές ενισχύσεις·

Επίσης, με ποιό τρόπο σκοπεύει η Επιτροπή να ενθαρρύνει τον εξορθολογισμό της παραγωγής χάλυβα στις προς ένταξη χώρες· Συμφωνεί η Επιτροπή ότι αυτές οι χώρες- παραγωγοί χάλυβα απέτυχαν να δράσουν αρκετά γρήγορα όσον αφορά την αναδιάρθρωση της παραγωγικής τους ικανότητας· Σύμφωνα με την Corus, ό,τι αλλαγές γίνουν πριν το 2007 δεν θα είναι ούτε ικανοποιητικές ούτε έγκαιρες.

Απάντηση του κ. Liikanen εξ ονόματος της Επιτροπής

(6 Αυγούστου 2003)

Η Επιτροπή δεν γνωρίζει τους πρόσφατους ισχυρισμούς της εταιρείας Corus Ltd του ΗΒ που αναφέρονται από το αξιότιμο μέλος. Ωστόσο, θα ήθελε να επισημάνει ότι κατά την περίοδο από την αρχή της δεκαετίας του 1980 έως τα μέσα της δεκαετίας του 1990, η ικανότητα παραγωγής χάλυβα μειώθηκε κατά 60 εκατομμύρια τόνους περίπου. Το γεγονός ότι η παραγωγή έχει παραμείνει σταθερή στους περίπου 160 εκατομμύρια τόνους οφείλεται στη βελτιωμένη παραγωγικότητα σε συνδυασμό με συνεχείς επενδύσεις και τεχνικές βελτιώσεις. Όλες οι επενδύσεις αυτές πραγματοποιήθηκαν στο πλαίσιο ειδικού καθεστώτος κρατικών ενισχύσεων, το οποίο έχει περιορίσει τις επιλέξιμες ενισχύσεις με σαφώς καθορισμένους όρους οι οποίοι ελέγχονται αυστηρά. Ως μέρος αυτής της διαδικασίας, η Επιτροπή, μετά από ομόφωνη απόφαση όλων των κρατών μελών, εξουσιοδότησε τις εθνικές αρχές να χορηγήσουν τις αναγκαίες ενισχύσεις αναδιάρθρωσηςπό αυστηρούς όρους. Ένα αυστηρό σύστημα ελέγχου θεσπίστηκε για την παρακολούθηση των ενισχύσεων που χορηγούνται. Ταυτόχρονα, η Επιτροπή και το Συμβούλιο συμφώνησαν ότι δεν θα λαμβάνονταν άλλες αποφάσεις αυτής της φύσεως για τη διάσωση ή αναδιάρθρωση κοινοτικών επιχειρήσεων χάλυβα.

Το Ηνωμένο Βασίλειο συμμετείχε στην διαδικασία αυτή όπως και άλλα κράτη μέλη. Από το 1995, δενπάρχουν νέα προγράμματα αναδιάρθρωσης πουποστηρίζονται από δημόσια κονδύλια και οι διάφορες εταιρείες πρέπει να λαμβάνουν τις δικές τους στρατηγικές αποφάσεις πλήρως αυτόνομα. Οι εταιρείες χάλυβα ενεργούν στην αγορά έχοντας επίγνωση ότι δεν τις παρέχονται πλέον άλλες ενισχύσεις αναδιάρθρωσης. Η Επιτροπή θεώρησε ότι εάν αυτή η κατάσταση έπρεπε να αλλάξει στο μέλλον, δεν θαπήρχε καμία εγγύηση για το ότι οι επιχειρήσεις χάλυβα δεν θα μείωναν τις προσπάθειές τους για τη μείωση του κόστους και την αύξηση της ανταγωνιστικότητας, διακυβεύοντας έτσι τις τεράστιες προσπάθειες που έχουν ήδη καταβληθεί. Για το λόγο αυτό στις 19 Μαρτίου 2002, η Επιτροπή αποφάσισε ότι η απαγόρευση διάσωσης και αναδιάρθρωσης για τις επιχειρήσεις χάλυβα που αντιμετωπίζουν δυσκολίες θα πρέπει να συνεχιστεί και μετά τη λήξη ισχύος της συνθήκης ΕΚΑΧ στις 23 Ιουλίου 2002(1).

Η Επιτροπή αποφάσισε επίσης ότι οι περιφερειακές επενδυτικές ενισχύσεις θα εξακολουθήσουν να απαγορεύονται μετά τη λήξη ισχύος της συνθήκης ΕΚΑΧ(2).

Η αναδιάρθρωση της βιομηχανίας χάλυβα στα νέα κράτη μέλη αναμένεται να ολοκληρωθεί. Αυτό ελήφθηπόψη από όλα τα εμπλεκόμενα μέλη στη διάρκεια των διαπραγματεύσεων προσχώρησης. Ως αποτέλεσμα των διαπραγματεύσεων, μεταβατικοί περίοδοι συμφωνήθηκαν για τη Δημοκρατία της Τσεχίας και της Πολωνίας έως το τέλος του 2006, έτσι ώστε να μπορέσουν οι χώρες αυτές να ολοκληρώσουν την αναδιάρθρωση του τομέα της χαλυβουργίας τους και να καταστούν οι εταιρείες που κατέχονται ακόμη από το δημόσιο πιο ελκυστικές για ιδιωτικούς επενδυτές.

Η Επιτροπή ασχολείται προς στιγμή με την αξιολόγηση των εθνικών σχεδίων αναδιάρθρωσης στα νέα κράτη μέλη και θα συνεχιστεί η εμπλοκή της στο μέλλον. Αυτό κατέστησε δυνατόν να θεσπιστούν αυστηροί όροι σχετικά με τα ανώτατα ποσά για ενισχύσεις αναδιάρθρωσης που ενδέχεται να χορηγηθούν σε δικαιούχες επιχειρήσεις, καθώς και η παύση λειτουργίας μη βιώσιμων και περιττών εγκαταστάσεων. Τα νέα κράτη μέλη δεσμεύτηκαν να εκπληρώσουν αυτούς τους όρους, οι οποίοι έχουν ενταχθεί στη συνθήκη προσχώρησης.

Για τη Σλοβακία, η οποία ιδιωτικοποίησε την βιομηχανία της χαλυβουργίας το 2000, συμφωνήθηκε μια προσωρινή περίοδος στη διάρκεια της οποίας η δικαιούχα επιχείρηση μπορεί να επωφεληθεί από σύστημα απαλλαγής από τους φόρους ως αποζημίωση για τη διατήρηση της απασχόλησης. Στη διάρκεια αυτής της περιόδου, η οποία θα λήξει έως το τέλος του 2008, η Σλοβακία δεσμεύτηκε να σεβαστεί τα ανώτατα όρια για την παραγωγή και πωλήσεις των προϊόντων χάλυβα στην αγορά της διευρυμένης Ένωσης.

Λεπτομερείς όροι παρακολούθησης διευκρινίζονται στις συνθήκες προσχώρησης και η Επιτροπή θαποβάλει αναφορά σχετικά με την πρόοδο που επιτεύχθηκε σε τακτική βάση.

(1) Ανακοίνωση της Επιτροπής — Ενισχύσεις διάσωσης και αναδιάρθρωσης και ενισχύσεις για το κλείσιμο επιχειρήσεων στο χαλυβουργικό τομέα. ΕΕ C 70 της 19.3.2002.

(2) Ανακοίνωση της Επιτροπής — Πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια. ΕΕ C 70 της 19.3.2002.